	Вътре имаше места за осем човека. Седалките бяха покрити с мека тапицерия и обозначени с познатите символи. В единия край имаше автомат за храна, който му заговори със същия съжалителен тон, когато го изпробва. Зад тясната врата, през която едва успя да премине беше монтирана миниатюрна тоалетна, оборудвана с металически сюнгер, също като онзи в къщата. Изпробва и тоалетната. Самопочистващата й способност беше направо удивителна. Предположи, че металическият сюнгер е с монтиран минителепортиращ механизъм вътре.